Алматыда үш жігіт қыз зорлады деген күдікке ілінді
DATE: 22:05, 13 Желтоқсан 2023 | GMT +5
TITLE: Алматыда үш жігіт қыз зорлады деген күдікке ілінді
URL: https://kaz.inform.kz/news/almatida-ush-zhgt-kiz-zorladi-degen-kudkke-lnd-fcfd3c/
META: DATE: 22:05, 13 Желтоқсан 2023 | GMT +5
TOTAL WORDS: 118
AUTHOR(S):
TEXT: Telegram каналдардың бірінде үш жігіт ойын-сауық мекемесінде 20 жастағы бойжеткеннің алкогольдік ішімдігіне әлдебір зат салып, кейін оны ұрлап алып кетіп, зорлағаны туралы ақпарат пайда болды. Сондай-ақ күдіктілер жәбірленушіге моральдық шығын үшін ақша ұсынып жатқаны хабарланды. Қалалық Полиция департаментінің мәліметінше, аталған факті ҚР ҚК 120-бабы 2-бөлігі 1-тармағы бойынша Алмалы аудандық полиция басқармасында тіркелді. «Жедел-іздестіру шаралары барысында күдіктілер анықталып, ұсталды. Тиісті сараптамалар тағайындалды. Сонымен қатар жәбірленушінің алкогольдік сусынына белгісіз зат қосылғаны бойынша да тексеріс жүргізіліп жатыр», - деп хабарлады Алматы полиция департаментінің баспасөз қызметі. Сондай-ақ полиция қылмыстық процеске қатысушылар арасындағы хат алмасу Instagram әлеуметтік желісі арқылы жүргізілгенін анықтады. «Егер шағымды кері қайтарып алатын болса, ол жазаны жеңілдетуі мүмкін, бірақ қылмыстық істі тоқтатуға негіз бола алмайды», - деп атап өтті ведомстводан
